
ДО
ОБЩИНСКИ СЪВЕТ
БУРГАС

Д О К Л А Д Н А   З А П И С К А
ОТ
ДИМИТЪР НИКОЛОВ НИКОЛОВ
КМЕТ на ОБЩИНА БУРГАС

ОТНОСНО: Продажба чрез публичен търг с тайно наддаване на недвижим имот – частна общинска собственост, представляващ УПИ ХV-592, кв.22 по ПУП-ПРЗ на ж.к.“Лазур“, гр.Бургас. 

УВАЖАЕМИ ОБЩИНСКИ СЪВЕТНИЦИ, 

Община Бургас e собственик на урегулиран поземлен имот /УПИ/ ХV-592, кв.22 по ПУП-ПРЗ на ж.к.“Лазур“, гр.Бургас, целият с площ 175кв.м., отреден „За жилищно строителство“, при граници по ПУП-ПРЗ: североизток – УПИ І, югоизток – УПИ ХVІІ-593, югозапад – улица „Калофер“ и северозапад – УПИ ХІV-689, актуван с Акт за частна общинска собственост № 8410/28.04.2016 г.
[bookmark: _GoBack]Цитираният УПИ е отразен с идентификатор 07079.607.592, с площ 176 кв.м. в КККР на гр.Бургас, одобрени със Заповед №РД-18-9І30.01.2009г. на Изпълнителен директор на АГКК., при съседи: 07079.607.593; 07079.607.308; 07079.607.294; 07079.607.486.
Съгласно приложен градоустройствен анализ за имота по действащия ПУП-ПРЗ на ж.к.“Лазур“, гр.Бургас, УПИ ХV-592, кв.22, отреден „За жилищно строителство“”, е с градоустройствени показатели за устройствена зона „Жг”, както следва: височина до 15м. /5 ет./, Плътност на застрояване (П застр.) – до 80 %; Интензивност на застрояване (К инт.) – 3,0; П озел. до 50 %.
Гореописаният имот е незастроен и необременен с ограничени вещни права на трети лица, ипотеки, възбрани, договори за наем или други вещни или облигационни тежести. Същият е включен в Годишната програма за управление и разпореждане с общинската  собственост за 2016 г., приета с Решение на Общински съвет – Бургас по т.5 от дневния ред на проведеното на 26.01.2016 г. заседание /Протокол № 7/, в Раздел І. „Продажба  на общински имоти  чрез провеждане на публично оповестен търг/конкурс” . 
В изпълнение на разпоредбата на чл.41, ал.2, във връзка с чл.22, ал.3 от Закона за общинската собственост /ЗОС/ е изготвена оценка от правоспособен независим оценител на недвижими имоти, вписан в регистъра към КНОБ, за пазарната стойност на УПИ ХV-592, кв.22 по действащия ПУП-ПРЗ на ж.к.“Лазур“, гр.Бургас, възлизаща на 143 500 (сто четиридесет и три хиляди и петстотин) лева, без ДДС. 
Данъчната оценка на имота е в размер на 12 093,80 лева.
Предвид гореизложеното и съгласно правомощията ми по чл.60, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, предлагам Общински съвет – Бургас, на основание чл.21, ал.1, т.8 от Закона за местното самоуправление и местната администрация, чл.35, ал.1 от Закона за общинската собственост и във връзка с чл.37 от Наредбата за реда за придобиване, управление и разпореждане с общински имоти и вещи, приета от Общински съвет–Бургас, да вземе следното

РЕШЕНИЕ:

 Да се извърши продажба чрез провеждане на публичен търг с тайно наддаване по реда на Глава седма от Наредбата за реда за придобиване, управление и разпореждане с общински имоти и вещи, приета от Общински съвет–Бургас на недвижим имот, актуван с Акт №8410/28.04.2016г. за частна общинска собственост, представляващ УПИ ХV-592, кв.22 по ПУП-ПРЗ на ж.к.“Лазур“, гр.Бургас, целият с площ 175кв.м., отреден „За жилищно строителство“, при граници по ПУП-ПРЗ: североизток – УПИ І, югоизток – УПИ ХVІІ-593, югозапад – улица „Калофер“ и северозапад – УПИ ХІV-689, идентичен с ПИ с идентификатор 07079.607.592, с площ 176кв.м. по КККР на гр.Бургас, одобрени със Заповед №РД-18-9І30.01.2009г. на Изпълнителен директор на АГКК, при съседи: 07079.607.593; 07079.607.308; 07079.607.294; 07079.607.486, с начална тръжна цена в размер на 143 500 (сто четиридесет и три хиляди и петстотин) лева, без ДДС.

	Приложение: 
1. Акт за частна общинска собственост № 8410/28.04.2016г.
2. Комбинирана скица-извадка № 44/14.03.2016 г., издадена от Община Бургас, ЦАУ „Зора“  за УПИ ХV в кв.22 по действащия ПУП-ПРЗ на ж.к.“Лазур“, гр.Бургас, одобрен със Заповед №№1154 и 1155/13.0.2015г.;
3. Скица № 15-13226-13.01.2016 г., издадена от СГКК–гр.Бургас за ПИ с идентификатор 07079.607.592 по КККР на гр.Бургас;
4. Удостоверение за данъчна оценка с изх.№ 5202010391/03.02.2016 г., издадено от дирекция „Местни приходи от данъци, такси и реклама“ при Община Бургас;
5. Градоустройствен анализ за УПИ ХV, кв.22 по плана ж.к.“Лазур“, гр.Бургас, изготвен от Гл. експерт арх. Десислава Евгениева;
6. Експертна оценка за определяне на пазарната стойност на имота, изготвена от правоспособен независим оценител на недвижими имоти, вписан в регистъра към КНОБ;

ДИМИТЪР НИКОЛОВ
Кмет на Община Бургас

Съгласували: 
ЗЛАТИНА ГЕОРГИЕВА
Директор на дирекция “Правно-нормативно обслужване“

СТОЯН АРНАУДОВ
Директор на дирекция „Управление на общинската собственост”

инж. МИНКА ЧАУШЕВА
Началник отдел „Общинска собственост“

КАТЕРИНА СИДЕРОВА-ГРУДОВА
Гл. юрисконсулт в дирекция УОС
Изготвил: 
инж. Красимира Арабаджиева – Ст. специалист в дирекция „Управление на общинската собственост” 

